**Paul Alexandre Belmondo** (s. 23. huhtikuuta 1963 Boulogne-Billancourt, Ranska) on entinen ranskalainen kilpa-autoilija, joka ajoi Formula 1 -sarjassa.

Ura
---

Belmondo Spassa vuonna 2005 Courage C65 -autolla Span tuhannen kilometrin ajossa.
Paul Belmondo ajoi Formula 1 -sarjassa kahdella eri kaudella, vuosina 1992 ja 1994, Marchin ja Pacificin talleissa. Hänellä on kyseenalainen kunnia kuulua F1-historian kaikkein hitaimpien kuljettajien joukkoon. Monet asiantuntijat katsoivat Belmondon ansainneen kuljettajanpaikkansa yksinomaan isänsä, näyttelijä Jean-Paul Belmondon nimen sekä rahojen turvin.*lähde?*

Täysin toivoton tapaus Paul Belmondo ei kuitenkaan ollut. Hän toki hävisi säännöllisesti aika-ajossa sekunnin, jopa kaksi sekuntia tallitovereilleen, jotka hekään eivät kuuluneet F1:n kuumimpiin nimiin. Unkarin Grand Prix'ssä 1992 Belmondo onnistui kuitenkin aika-ajossa päihittämään tallikaverinsa Karl Wendlingerin puolella sekunnilla ja nousemaan itse kisassa, jossa 11 autoa ajoi ruutulipulle, yhdeksänneksi, joka jäi hänen parhaaksi sijoituksekseen.

Belmondo starttasi kaikkiaan seitsemään GP:hen karsiutuen kaksikymmentä kertaa kisasta. Kahdesti kisa päättyi keskeytykseen. Suorastaan legendaariseksi nousi keskeytys Monacossa 1994: Belmondo jätti kilpailun kesken, koska ei jaksanut ajaa loppuun saakka. 

F1-uransa jälkeen Belmondo siirtyi BPR GT -sarjaan, jossa hän ajoi vuonna 1995 Pilot Aldix Racingin ja vuonna 1996 Ennea-tallin Ferrari F40 GT:llä. Vuonna 1996 hän ajoi kahden muun ranskalaisen entisen F1-kuljettajan kanssa, Éric Bernardin ja Jean-Marc Gounonin. BPR-sarjan jälkeen Belmondo ajoi Ranskan GT-sarjaa, Porsche Supercupia ja FIA GT Championship -sarjaa.

Kilpauransa jälkeen Belmondo perusti USA:ssa oman GT-tallin nimeltä Paul Belmondo Racing, jonka kuljettajana hän myös itse toimi ennen tallin toiminnan lopettamista. Urheiluautoluokissa Belmondo on osoittanut kuuluvansa autourheiluun. Urheiluautopiireissä Belmondo on suhteellisen arvostettu kuljettaja.*kenen mukaan?*

F1-tulokset
-----------

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | March F1 | March CG911 | Ilmor V10 | RSADNQ | MEXDNQ | BRADNQ | ESP12 | SMR13 | MONDNQ | CAN14 | FRADNQ | GBRDNQ | GER13 | HUN9 | BEL | ITA | POR | JPN | AUS | - | 0 |
| 1994 | Pacific Grand Prix | Pacific PR01 | Ilmor V10 | BRADNQ | PACDNQ | SMRDNQ | MONKesk. | ESPKesk. | CANDNQ | FRADNQ | GBRDNQ | GERDNQ | HUNDNQ | BELDNQ | ITADNQ | PORDNQ | EURDNQ | JPNDNQ | AUSDNQ | - | 0 |

Yksityiselämä
-------------

Belmondon isä on ranskalainen näyttelijä Jean-Paul Belmondo ja isoisä Paul Belmondo oli kuvanveistäjä. Belmondo seurusteli Monacon prinsessa Stéphanien kanssa.

Lähteet
-------

1. ↑ . Tieto on haettu Wikidatasta.
2. 1 2 3 4 5 6 7 8  Paul Belmondo - France ESPN. Viitattu 18.7.2017. (englanniksi)
3. ↑  MARLBORO HUNGARIAN GRAND PRIX - RACE RESULT *Results - Archive 1950-2016*. Formula 1.com. Viitattu 18.7.2017. (englanniksi)
4. 1 2 3  Paul Belmondo *Driver Database*. Speedsport Magazine. Viitattu 18.7.2017. (englanniksi)
5. ↑  Paul Belmondo Racing *Team Database*. Speedsport Magazine. Viitattu 18.7.2017. (englanniksi)
6. ↑  Diliberto, Gioia: After Tragedy, a Healing Love *Archive - People Weekly, Vol. 19, No.5*.  7.2.1983. People. Viitattu 18.7.2017. (englanniksi)

Aiheesta muualla
----------------

* Katsaus Belmondon uraan, lisäksi kuvia uran varrelta (Arkistoitu – Internet Archive) (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki

 |
|  |
| Muut | 
* IdRef

 |

 |